Diari Oficial de la Generalitat Valenciana


Sumari del DOGV 4984, del 13-04-2005 (2005/3259)

ORDE de 14 de febrer de 2005, de la Conselleria de Cultura, Educació i Esport, per la qual s'implanten ensenyances a les escoles d'Art i Superiors de Disseny.
--------------------------------------------------------------------------------------------------------------------------------------------------------------

### Dades del document

Número de DOGV
:   4984

Data del DOGV
:   13-04-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/3259


Data del document
:   14-02-2005

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * ensenyament públic
    * educació artística
    * programa d'ensenyament
    * centre d'ensenyament

ORDE de 14 de febrer de 2005, de la Conselleria de Cultura, Educació i Esport, per la qual s'implanten ensenyances a les escoles d'Art i Superiors de Disseny. [2005/X3259]
  
El Decret 99/2002, de 4 de juny, del Govern Valencià, pel qual es creen les escoles d'Art i Superiors de Disseny d'Alcoi, Alacant, Castelló de la Plana, Orihuela i València (DOGV de 13.6.2002), va autoritzar la Conselleria de Cultura i Educació per a dictar les disposicions necessàries per al seu compliment i desenrotllament.
  
L'Orde de 17 de juny de 2002 (DOGV de 22.8.2002), va determinar l'inici de les activitats als centres i va determinar les ensenyances que s'hi havien d'impartir.
  
Per a atendre la demanda del teixit productiu, es fa necessari implantar noves especialitats de Disseny a les Escoles d'Art i Superiors de Disseny d'Alcoi, Alacant, Castelló de la Plana i Orihuela.
  
Fent ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
S'implanta l'especialitat Disseny Gràfic, de les Ensenyances Superiors de Disseny, a l'Escola d'Art i Superior de Disseny d'Alcoi, codi 91182373, a l'Escola d'Art i Superior de Disseny de Castelló de la Plana, codi 67175270 i a l'Escola d'Art i Superior de Disseny d'Orihuela, codi 507819335.
  
Segon
  
S'implanta l'especialitat Disseny de Productes, de les Ensenyances Superiors de Disseny, a l'Escola d'Art i Superior de Disseny d'Alacant, codi 22968582.
  
Tercer
  
S'implanta el Cicle Formatiu de Grau Superior de Modelisme d'Indumentària, a l'Escola d'Art i Superior de Disseny de València, codi 80117726.
  
Quart
  
Cessa, amb efectes del curs escolar 2005/2006, el Batxillerat d'Arts en l'Escola d'Art i Superior de Disseny de Castelló de la Plana, codi 41098106
  
DISPOSICIÓ ADDICIONAL ÚNICA
  
El que establix esta disposició s'inscriurà al Registre de Centres Docents de la Comunitat Valenciana.
  
DISPOSICIONS FINALS
  
Primera
  
S'autoritza els distints òrgans directius d'esta Conselleria perquè, en l'àmbit de les seues respectives competències, adopten les mesures necessàries per a l'aplicació i desenrotllament del que disposa esta orde.
  
Segona
  
Esta orde entrarà en vigor el dia de la publicació en el Diari Oficial de la Generalitat Valenciana. No obstant això, els seus efectes s'entenen referits a l'inici del curs escolar 2002/03, en el cas de les ensenyances Superiors de Disseny, i del curs escolar 2004/2005, per al Cicle Formatiu de Grau Superior.
  
València, 14 de febrer de 2005
  
El conseller de Cultura, Educació i Esport,
  
ALEJANDRO FONT DE MORA TURÓN